Í blaðinu er einnig að finna urmul viðtala og annars spennandi efnis . Við litum bakvið tjöldin hjá Rango og skoðuðum hvað „ Emotion Capture “ þýðir , öttum leikstjórunum Reyni Lyngdal og Ólafi de Fleur Jóhannessyni saman í spurningakeppni um íslenskar myndir og tókum viðtöl við Aaron Eckhart úr Battle : Los Angeles , Liam Neeson úr Unknown og Anne Hathaway úr Love and Other Drugs . Auk þess er að finna umfjöllun um rithöfundinn Philip K. Dick , sem hefur verið innblástur fyrir margar áhugaverðar Hollywood-myndir í 30 ár , hann Bjarki skrifaði um nokkrar Hollywood-stjörnur sem eru þekktar fyrir að vera erfiðar í samstarfi og við skoðum hvaða 10 myndir hafa fengið flestar Óskarstilnefningar án þess að vinna ein einustu verðlaun . ATH : Sá listi var gerður áður en nýliðin Óskarshátíð fór fram , en True Grit skellti sér ofarlega á þennan lista . Hversu ofarlega sjáið þið þegar þið skoðið listann . Það er því af nógu að taka í marsblaðinu . Endilega kíkið á það hér á vefnum ( það kemur upp seinna í dag ) , eða sækið ykkur eintak á næstu leigu , í bíó eða í Hagkaupum eða Elko .